title: 2005/476/ES: Sklep sveta z dne 21. junija 2005 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščen riž in o spremembah Sklepov 2004/617/ES, 2004/618/ES in 2004/619/ES

text:
               1.7.2005

               SL

               Uradni list Evropske unije

               L 170/67

         SKLEP SVETA
   z dne 21. junija 2005
   o sklenitvi Sporazuma v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščen riž in o spremembah Sklepov 2004/617/ES, 2004/618/ES in 2004/619/ES
   (2005/476/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               26. junija 2003 je Svet pooblastil Komisijo, da začne pogajanja v skladu s členom XXVIII GATT 1994 za spremembo nekaterih koncesij za riž. Skladno s tem je Evropska skupnost 2. julija 2003 obvestila STO o svoji nameri, da spremeni določene koncesije na seznamu CXL ES.

               (2)

               Pogajanja je vodila Komisija ob posvetovanju z Odborom, ustanovljenim s členom 133 Pogodbe, in v skladu s pogajalskimi direktivami Sveta.

               (3)

               Komisija se je pogajala z Združenimi državami Amerike, ki so zainteresirane kot največji dobavitelj proizvoda pod oznako HS 1006 20 (oluščen riž) in kot pomemben dobavitelj proizvoda pod oznako HS 1006 30 (brušen riž); Tajsko, ki je zainteresirana kot največji dobavitelj proizvoda pod oznako HS 1006 30 (brušen riž) in kot pomemben dobavitelj proizvodov pod oznako HS 1006 20 (oluščen riž); ter z Indijo in Pakistanom, ki sta oba zainteresirana kot pomembna dobavitelja proizvoda pod oznako HS 1006 20 (oluščen riž).

               (4)

               Sporazuma z Indijo in Pakistanom sta bila v imenu Skupnosti odobrena s Sklepoma Sveta 2004/617/ES (1) oziroma 2004/618/ES (2). Sklep Sveta 2004/619/ES (3) je določil novo tarifno stopnjo za oluščen (oznaka KN 1006 20) in brušen riž (oznaka KN 1006 30).

               (5)

               Komisija je uspešno sklenila sporazum v obliki izmenjave pisem med Evropsko skupnostjo in Združenimi državami Amerike, ki ga je zato treba odobriti.

               (6)

               Za zagotovitev polne uporabe sporazuma od 1. marca 2005 in do uvedbe spremembe Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (4) je treba pooblastiti Komisijo, da sprejme začasna odstopanja od navedene uredbe in izvedbene ukrepe.

               (7)

               Iz istega razloga je treba ustrezna odstopanja iz Sklepov 2004/617/ES, 2004/618/ES in 2004/619/ES podaljšati do 30. junija 2006.

               (8)

               Zaradi pravne varnosti je v sklepih 2004/617/ES in 2004/618/ES tudi primerno razjasniti, da pooblastilo Komisije, da sprejme začasna odstopanja od Uredbe (ES) št. 1785/2003 za izvajanje zadevnih sporazumov, vključuje tudi pooblastilo, da sprejme podrobne izvedbene ukrepe.

               (9)

               Ukrepe, ki so potrebni za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (5) –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Združenimi državami Amerike v zvezi z metodo izračuna dajatev na oluščen riž se potrdi v imenu Skupnosti.
   Besedilo sporazuma je priloženo temu sklepu.
   Člen 2
   1.   V obsegu, ki je potreben za polno uporabo navedenega sporazuma od 1. marca 2005, lahko Komisija v skladu s postopkom iz člena 6(2) tega sklepa odstopa od Uredbe (ES) št. 1785/2003, dokler se navedena uredba ne spremeni, vendar najpozneje do 30. junija 2006.
   2.   Komisija sprejme podrobna pravila za izvajanje sporazuma v skladu s postopkom iz člena 6(2) tega sklepa.
   Člen 3
   Člen 2 Sklepa 2004/617/ES se nadomesti z naslednjim:

      „Člen 2
      1.   V obsegu, ki je potreben za polno uporabo tega sporazuma do 1. septembra 2004, lahko Komisija v skladu s postopkom iz člena 3(2) tega sklepa odstopa od Uredbe (ES) št. 1785/2003, dokler se navedena uredba ne spremeni, vendar najpozneje do 30. junija 2006.
      2.   Komisija v skladu s postopkom iz člena 3(2) tega sklepa sprejme podrobna pravila za izvajanje sporazuma.“.

   Člen 4
   Člen 2 Sklepa 2004/618/ES se nadomesti z naslednjim:

      „Člen 2
      1.   V obsegu, ki je potreben za polno uporabo tega sporazuma do 1. septembra 2004, lahko Komisija v skladu s postopkom iz člena 3(2) tega sklepa odstopa od Uredbe (ES) št. 1785/2003, dokler se navedena uredba ne spremeni, vendar najpozneje do 30. junija 2006.
      2.   Komisija v skladu s postopkom iz člena 3(2) tega sklepa sprejme podrobna pravila za izvajanje sporazuma.“.

   Člen 5
   V členu 2 Sklepa 2004/619/ES se datum „30. junija 2005“ nadomesti z datumom „30. junija 2006“.
   Člen 6
   1.   Komisiji pomaga Upravljalni odbor za žita, ustanovljen s členom 25 Uredbe (ES) št. 1784/2003 (6).
   2.   Pri sklicevanju na ta odstavek se uporabljata člena 4 in 7 Sklepa 1999/468/ES.
   Rok iz člena 4(3) Sklepa 1999/468/ES je en mesec.
   3.   Odbor sprejme svoj poslovnik.
   Člen 7
   Predsednik Sveta je pooblaščen za imenovanje osebe, pooblaščene za podpis Sporazuma, ki je za Skupnost zavezujoč (7).

      V Luxembourgu, 21. junija 2005

            Za Svet

            Predsednik

         F. BODEN

      (1)  UL L 279, 28.8.2004, str. 17.

      (2)  UL L 279, 28.8.2004, str. 23.

      (3)  UL L 279, 28.8.2004, str. 29.

      (4)  UL L 270, 21.10.2003, str. 96.

      (5)  UL L 184, 17.7.1999, str. 23.

      (6)  UL L 270, 21.10. 2003, str. 78.

      (7)  Datum začetka veljavnosti Sporazuma bo Generalni sekretariat Sveta objavil v Uradnem listu Evropske unije.
   PREVOD
   SPORAZUM V OBLIKI IZMENJAVE PISEM
   med Evropsko skupnostjo in Združenimi državami Amerike v zvezi z metodo izračuna dajatev na oluščen riž
   Spoštovani,
   po pogajanjih med Evropsko Skupnostjo (ES) in Združenimi državami Amerike se ES strinja s sklepi, opisanimi v nadaljevanju.
   Stopnja dajatve za nekatere vrste oluščenega riža (oznaka KN 1006 20)
   1.   ES v skladu z odstavki 2 do 7 določi stopnjo dajatve za nekatere vrste oluščenega riža.
   2.   Letna referenčna višina uvoza

               (a)

               Prvo tržno leto: v prvem tržnem letu tega sporazuma (od 1. septembra 2004 do 31. avgusta 2005) se letna referenčna višina uvoza računa kot povprečna količina celotnega uvoza oluščenega riža v ES-25 od vseh virov v tržnih letih od 1. septembra 1999 do 31. avgusta 2000, od 1. septembra 2000 do 31. avgusta 2001 ter od 1. septembra 2001 do 31. avgusta 2002, zmanjšana za uvoz oluščenega riža basmati v ES-25 in povečana za 10 % (tj. 431 678 ton).

               (b)

               Povečanje v naslednjih tržnih letih: za vsako izmed tržnih let 2005/06, 2006/07 in 2007/08 se letna referenčna višina uvoza poveča za 6 000 ton letno v primerjavi s predhodnim tržnim letom. Najkasneje 90 dni pred koncem tržnega leta od 1. septembra 2007 do 31. avgusta 2008 pogodbenici začneta posvetovanja o letnih povečanjih v naslednjih tržnih letih, pri čemer upoštevata razvoj trga riža v ES, zlasti gibanje porabe, o letnem povečanju pa se dogovorita najkasneje do 31. avgusta 2008.

         3.   Šestmesečna referenčna višina uvoza: v vsakem tržnem letu se izračuna šestmesečna referenčna višina uvoza, ki znaša 50 % letne referenčne višine uvoza, izračunane na podlagi odstavka 2 zgoraj, kar za prvo tržno leto znaša 215 839 ton.
   4.   Prilagoditev tarifne stopnje na polovici tržnega leta: v desetih dneh po koncu prvih šestih mesecev vsakega tržnega leta ES preuči in po potrebi prilagodi tarifno stopnjo na naslednji način:

               (a)

               če je dejanska količina uvoženega oluščenega riža v pravkar končanem šestmesečnem obdobju za več kot 15 % manjša od šestmesečne referenčne višine uvoza za to obdobje, izračunane po odstavku 3 zgoraj (t.j. v prvem tržnem letu manj kot 183 463 ton), ES uporablja stopnjo dajatve 30 EUR na tono.

               (b)

               če je dejanska količina uvoženega oluščenega riža v pravkar končanem šestmesečnem obdobju za več kot 15 % večja od šestmesečne referenčne višine uvoza za to obdobje, izračunane po odstavku 3 zgoraj (tj. v prvem tržnem letu več kot 248 215 ton), ES uporablja stopnjo dajatve 65 EUR na tono.

               (c)

               če dejanska količina uvoženega oluščenega riža v pravkar končanem šestmesečnem obdobju od šestmesečne referenčne višine uvoza za to obdobje, izračunane po odstavku 3 zgoraj, ne odstopa za več 15 % navzgor ali navzdol (tj. v prvem tržnem letu znaša od 183 463 do 248 215 ton), je stopnja dajatve 42,5 EUR na tono.

         V točkah (a) do (c) zgoraj je dejanska količina uvoženega oluščenega riža celotna količina riža, uvožena v ES-25 od vseh virov pod oznako KN 1006 20, zmanjšana za količino oluščenega riža basmati, uvoženega v ES-25.
   5.   Prilagoditev tarifne stopnje konec tržnega leta: v desetih dneh po koncu tržnega leta ES preuči in po potrebi prilagodi tarifno stopnjo na naslednji način:

               (a)

               če je dejanska količina uvoženega oluščenega riža v pravkar končanem tržnem letu za več kot 15 % manjša od letne referenčne višine uvoza za to dvanajstmesečno obdobje, izračunane po odstavku 2 zgoraj (tj. v prvem tržnem letu manj kot 366 926 ton), ES uporablja stopnjo dajatve 30 EUR na tono.

               (b)

               če je dejanska količina uvoženega oluščenega riža v pravkar končanem tržnem letu za več kot 15 % večja od letne referenčne višine uvoza za to dvanajstmesečno obdobje, izračunane po odstavku 2 zgoraj (tj. v prvem tržnem letu več kot 496 430 ton), ES uporablja stopnjo dajatve 65 EUR na tono.

               (c)

               če dejanska količina uvoženega oluščenega riža v pravkar končanem tržnem letu od letne referenčne višine uvoza za to dvanajstmesečno obdobje, izračunane po odstavku 2 zgoraj, ne odstopa za več kot 15 % navzgor ali navzdol (tj. v prvem tržnem letu znaša od 366 926 do 496 430 ton), ES uporablja stopnjo dajatve 42,5 EUR na tono.

         V točkah (a) do (c) zgoraj je dejanska količina uvoženega oluščenega riža celotna količina riža, uvožena v ES-25 od vseh virov pod oznako KN 1006 20, zmanjšana za količino oluščenega riža basmati, uvoženega v ES-25.
   6.   Podatki: Dejanska letna in šestmesečna višina uvoza iz odstavkov 4 in 5 zgoraj se izračunata na podlagi izdanih uvoznih dovoljenj ES za riž. ES te podatke tedensko objavlja na internetu.
   7.   Transparentnost: ES vsako prilagoditev tarifne stopnje takoj javno objavi.
   8.   Posvetovanje: Na zahtevo katere koli pogodbenice začneta pogodbenici v 30 dneh po prejemu zahteve posvetovanja o stvareh, ki jih zajema ta sporazum.
   9.   Če pogodbenicama v 30 dneh po prejemu zahteve ne uspe rešiti vprašanj, o katerih se posvetujeta, lahko Združene države pošljejo ES pisno uradno obvestilo, da nameravajo izkoristiti pravice iz točke (a) odstavka 3 člena XXVIII GATT 1994, kot določa odstavek 10 spodaj, ES pa lahko pošlje pisno uradno obvestilo Združenim državam, da namerava odstopiti od sedanjega sporazuma, kot določa odstavek 11 spodaj.
   10.   Podaljšanje roka za izkoriščanje pravic iz člena XXVIII GATT 1994:

               (a)

               Pogodbenici se strinjata, da se rok za odpravo bistveno enakovrednih koncesij v skladu s točko (a) odstavka 3 člena XXVIII GATT 1994 šteje za podaljšanega. Skladno s tem lahko Združene države izkoristijo pravico, da v skladu s točko (a) odstavka 3 člena XXVIII odpravijo bistveno enakovredne koncesije kadar koli po poteku 30 dni od predložitve pisnega uradnega obvestila ES o nameri ZDA, da bodo izkoristile to pravico, pri čemer ES ne more uveljavljati, da se Združenim državam preprečijo ukrepi v skladu s točko (a) odstavka 3 člena XXVIII, ker da so se za to odločile prepozno.

               (b)

               Ne glede na točko (a) zgoraj Združene države ne bodo izkoriščale pravice do odprave bistveno enakovrednih koncesij, ne da bi zahtevale posvetovanje in poslale uradno obvestilo v skladu z odstavkom 9 zgoraj. Če ES odstopi od sporazuma, so ZDA upravičene do tega, da izkoristijo katero koli veljavno pravico iz točke (a) odstavka 3 člena XXVIII s takojšnjim učinkom.

         11.   ES ne bo odstopila od sedanjega sporazuma, ne da bi zahtevala posvetovanje in poslala uradno obvestilo v skladu z odstavkom 9 zgoraj. ES lahko odstopi od sporazuma kadar koli po poteku 30 dni od predložitve uradnega obvestila iz odstavka 9. Če Združene države v skladu z odstavkom 10 zgoraj odpravijo koncesije, lahko ES odstopi od sedanjega sporazuma s takojšnjim učinkom.
   12.   V skladu z določbami odstavka 10 ta sporazum ne posega v pravice ES do pritožbe na odpravo koncesij s strani Združenih držav, če meni, da odprava ni skladna s členom XXVIII GATT 1994 ali z drugimi ustreznimi določbami Sporazuma STO.
   13.   ES se posvetuje in sodeluje z Združenimi državami, da se s strani Generalnega sveta STO doseže odobritev podaljšanja roka za odvzem bistveno enakovrednih koncesij v skladu s točko (a) odstavka 3 člena XXVIII.
   14.   Ta sporazum državi pogodbenici sprejmeta v skladu s svojimi nacionalnimi postopki. ES meni, da ta sporazum ne bo veljal kot precedens za prihodnja pogajanja po členu XXVIII.
   15.   Določbe tega sporazuma se uporabljajo od 1. marca 2005. V ta namen ES vzpostavi potrebne notranje postopke za zagotovitev izvajanja odstavka 4 za uvoz oluščenega riža v obdobju od 1. marca 2005 do 31. avgusta 2005.
   Hvaležen Vam bom, če boste potrdili, da se Vaša Vlada strinja z navedenim.
   Sprejmite, prosim, izraz mojega najglobljega spoštovanja.

         V imenu

         Evropske skupnosti

   Spoštovani,
   v čast mi je potrditi prejem Vašega današnjega pisma, v katerem je zapisano:

      „po pogajanjih med Evropsko Skupnostjo (ES) in Združenimi državami Amerike se ES strinja s sklepi, opisanimi v nadaljevanju.
      Stopnja dajatve za nekatere vrste oluščenega riža (oznaka KN 1006 20)
      1.   ES v skladu z odstavki 2 do 7 določi stopnjo dajatve za nekatere vrste oluščenega riža.
      2.   Letna referenčna višina uvoza

                  (a)

                  Prvo tržno leto: v prvem tržnem letu tega sporazuma (od 1. septembra 2004 do 31. avgusta 2005) se letna referenčna višina uvoza računa kot povprečna količina celotnega uvoza oluščenega riža v ES-25 od vseh virov v tržnih letih od 1. septembra 1999 do 31. avgusta 2000, od 1. septembra 2000 do 31. avgusta 2001 ter od 1. septembra 2001 do 31. avgusta 2002, zmanjšana za uvoz oluščenega riža basmati v ES-25 in povečana za 10 % (tj. 431 678 ton).

                  (b)

                  Povečanje v naslednjih tržnih letih: za vsako izmed tržnih let 2005/06, 2006/07 in 2007/08 se letna referenčna višina uvoza poveča za 6 000 ton letno v primerjavi s predhodnim tržnim letom. Najkasneje 90 dni pred koncem tržnega leta od 1. septembra 2007 do 31. avgusta 2008 pogodbenici začneta posvetovanja o letnih povečanjih v naslednjih tržnih letih, pri čemer upoštevata razvoj trga riža v ES, zlasti gibanje porabe, o letnem povečanju pa se dogovorita najkasneje do 31. avgusta 2008.

            3.   Šestmesečna referenčna višina uvoza: v vsakem tržnem letu se izračuna šestmesečna referenčna višina uvoza, ki znaša 50 % letne referenčne višine uvoza, izračunane na podlagi odstavka 2 zgoraj, kar za prvo tržno leto znaša 215 839 milijonov ton.
      4.   Prilagoditev tarifne stopnje na polovici tržnega leta: v desetih dneh po koncu prvih šestih mesecev vsakega tržnega leta ES preuči in po potrebi prilagodi tarifno stopnjo na naslednji način:

                  (a)

                  če je dejanska količina uvoženega oluščenega riža v pravkar končanem šestmesečnem obdobju za več kot 15 % manjša od šestmesečne referenčne višine uvoza za to obdobje, izračunane po odstavku 3 zgoraj (tj. v prvem tržnem letu manj kot 183 463 ton), ES uporablja stopnjo dajatve 30 EUR na tono;

                  (b)

                  če je dejanska količina uvoženega oluščenega riža v pravkar končanem šestmesečnem obdobju za več kot 15 % večja od šestmesečne referenčne višine uvoza za to obdobje, izračunane po odstavku 3 zgoraj (tj. v prvem tržnem letu več kot 248 215 ton), ES uporablja stopnjo dajatve 65 EUR na tono;

                  (c)

                  če dejanska količina uvoženega oluščenega riža v pravkar končanem šestmesečnem obdobju od šestmesečne referenčne višine uvoza za to obdobje, izračunane po odstavku 3 zgoraj, ne odstopa za več 15 % navzgor ali navzdol (tj. v prvem tržnem letu znaša od 183 463 do 248 215 ton), je stopnja dajatve 42,5 EUR na tono.

            V točkah (a) do (c) zgoraj je dejanska količina uvoženega oluščenega riža celotna količina riža, uvožena v ES-25 od vseh virov pod oznako KN 1006 20, zmanjšana za količino riža basmati, uvoženega v ES-25.
      5.   Prilagoditev tarifne stopnje konec tržnega leta: v desetih dneh po koncu tržnega leta ES preuči in po potrebi prilagodi tarifno stopnjo na naslednji način:

                  (a)

                  če je dejanska količina uvoženega oluščenega riža v pravkar končanem tržnem letu za več kot 15 % manjša od letne referenčne višine uvoza za to dvanajstmesečno obdobje, izračunane po odstavku 2 zgoraj (tj. v prvem tržnem letu manj kot 366 926 ton), ES uporablja stopnjo dajatve 30 EUR na tono;

                  (b)

                  če je dejanska količina uvoženega oluščenega riža v pravkar končanem tržnem letu za več kot 15 % večja od letne referenčne višine uvoza za to dvanajstmesečno obdobje, izračunane po odstavku 2 zgoraj (tj. v prvem tržnem letu več kot 496 430 ton), ES uporablja stopnjo dajatve 65 EUR na tono;

                  (c)

                  če dejanska količina uvoženega oluščenega riža v pravkar končanem tržnem letu od letne referenčne višine uvoza za to dvanajstmesečno obdobje, izračunane po odstavku 2 zgoraj, ne odstopa za več kot 15 % navzgor ali navzdol (tj. v prvem tržnem letu znaša od 366 926 do 496 430 ton), ES uporablja stopnjo dajatve 42,5 EUR na tono.

            V točkah (a) do (c) zgoraj je dejanska količina uvoženega oluščenega riža celotna količina riža, uvožena v ES-25 od vseh virov pod oznako KN 1006 20, zmanjšana za količino riža basmati, uvoženega v ES-25.
      6.   Podatki: Dejanska letna in šestmesečna količina uvoza iz odstavkov 4 in 5 zgoraj se izračunata na podlagi izdanih uvoznih dovoljenj ES za riž. ES te podatke tedensko objavlja na internetu.
      7.   Transparentnost: ES vsako prilagoditev tarifne stopnje takoj javno objavi.
      8.   Posvetovanje: Na zahtevo katere koli pogodbenice začneta pogodbenici v 30 dneh po prejemu zahteve posvetovanja o stvareh, ki jih zajema ta sporazum.
      9.   Če pogodbenicama v 30 dneh po prejemu zahteve ne uspe rešiti vprašanj, o katerih se posvetujeta, lahko Združene države pošljejo ES pisno uradno obvestilo, da nameravajo izkoristiti pravice iz točke (a) odstavka 3 člena XXVIII GATT 1994, kot določa odstavek 10 spodaj, ES pa lahko pošlje pisno uradno obvestilo Združenim državam, da namerava odstopiti od tega sporazuma, kot določa odstavek 11 spodaj.
      10.   Podaljšanje roka za izkoriščanje pravic iz člena XXVIII GATT 1994:

                  (a)

                  Pogodbenici se strinjata, da se rok za odpravo bistveno enakovrednih koncesij v skladu s točko (a) odstavka 3 člena XXVIII GATT 1994 šteje za podaljšanega. Skladno s tem lahko Združene države izkoristijo pravico, da v skladu s točko (a) odstavka 3 člena XXVIII odpravijo bistveno enakovredne koncesije kadar koli po poteku 30 dni od predložitve pisnega uradnega obvestila ES o nameri ZDA, da bodo izkoristile to pravico, pri čemer ES ne more uveljavljati, da se Združenim državam preprečijo ukrepi v skladu s točko (a) odstavka 3 člena XXVIII, ker da so se za to odločile prepozno.

                  (b)

                  Ne glede na točko (a) zgoraj Združene države ne bodo izkoriščale pravice do odprave bistveno enakovrednih koncesij, ne da bi zahtevale posvetovanje in poslale uradno obvestilo v skladu z odstavkom 9 zgoraj. Če ES odstopi od sporazuma, so ZDA upravičene do tega, da izkoristijo katero koli veljavno pravico iz točke (a) odstavka 3 člena XXVIII s takojšnjim učinkom.

            11.   ES ne bo odstopila od sporazuma, ne da bi zahtevala posvetovanje in poslala uradno obvestilo v skladu z odstavkom 9 zgoraj. ES lahko odstopi od sporazuma kadar koli po poteku 30 dni od predložitve uradnega obvestila iz odstavka 9. Če Združene države v skladu z odstavkom 10 zgoraj odpravijo koncesije, lahko ES odstopi od sedanjega sporazuma s takojšnjim učinkom.
      12.   V skladu z določbami odstavka 10 ta sporazum ne posega v pravice ES do pritožbe na odpravo koncesij s strani Združenih držav, če meni, da odprava ni skladna s členom XXVIII GATT 1994 ali z drugimi ustreznimi določbami Sporazuma STO.
      13.   ES se posvetuje in sodeluje z Združenimi državami, da se s strani Generalnega sveta STO doseže odobritev podaljšanja roka za odvzem bistveno enakovrednih koncesij v skladu s točko (a) odstavka 3 člena XXVIII.
      14.   Ta sporazum državi pogodbenici sprejmeta v skladu s svojimi nacionalnimi postopki. ES meni, da ta sporazum ne bo veljal kot precedens za prihodnja pogajanja po členu XXVIII.
      15.   Določbe tega sporazuma se uporabljajo od 1. marca 2005. V ta namen ES vzpostavi potrebne notranje postopke za zagotovitev izvajanja odstavka 4 za uvoz oluščenega riža v obdobju od 1. marca 2005 do 31. avgusta 2005.“

   Združenim državam Amerike je v čast potrditi, da soglašajo z vsebino tega pisma.
   Sprejmite, prosim, izraz mojega najglobljega spoštovanja.

         V imenu

         Združenih držav Amerike


title: Sklep Sveta (SZVP) 2016/1137 z dne 12. julija 2016 o začetku misije Evropske unije za vojaško usposabljanje v okviru SVOP v Srednjeafriški republiki (EUTM RCA)

text:
               13.7.2016

               SL

               Uradni list Evropske unije

               L 188/25

         SKLEP SVETA (SZVP) 2016/1137
   z dne 12. julija 2016
   o začetku misije Evropske unije za vojaško usposabljanje v okviru SVOP v Srednjeafriški republiki (EUTM RCA)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju Sklepa Sveta (SZVP) 2016/610 z dne 19. aprila 2016 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (1) in zlasti člena 4 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 19. aprila 2016 sprejel Sklep (SZVP) 2016/610.

               (2)

               Na priporočilo poveljnika misije EU bi bilo treba EUTM RCA začeti 16. julija 2016.

               (3)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja, ter ne prispeva k financiranju te misije –

         SPREJEL NASLEDNJI SKLEP:
   Člen 1
   Odobrijo se načrt misije in pravila delovanja v zvezi z misijo Evropske unije za vojaško usposabljanje v okviru SVOP v Srednjeafriški republiki (EUTM RCA).
   Člen 2
   EUTM RCA se začne 16. julija 2016.
   Člen 3
   Ta sklep začne veljati na dan sprejetja.

      V Bruslju, 12. julija 2016

            Za Svet

            Predsednik

         P. KAŽIMÍR

      (1)  UL L 104, 20.4.2016, str. 21.


title: 2009/246/ES: Sklep Sveta z dne 16. februarja 2009 o sklenitvi Protokola k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani in Kraljevino Maroko na drugi zaradi pristopa Republike Bolgarije in Romunije k Evropski uniji

text:
               19.3.2009

               SL

               Uradni list Evropske unije

               L 73/19

      SKLEP SVETA

   z dne 16. februarja 2009
   o sklenitvi Protokola k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani in Kraljevino Maroko na drugi zaradi pristopa Republike Bolgarije in Romunije k Evropski uniji
   (2009/246/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) in drugim pododstavkom člena 300(3) Pogodbe,
   ob upoštevanju Akta o pristopu iz leta 2005 in zlasti člena 6(2) Akta,
   ob upoštevanju predloga Komisije,
   ob upoštevanju privolitve Evropskega parlamenta (1),
   ob upoštevanju naslednjega:

               (1)

               Protokol k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani in Kraljevino Maroko na drugi zaradi pristopa Republike Bolgarije in Romunije k Evropski uniji (v nadaljnjem besedilu „Protokol“) je bil v skladu s Sklepom Sveta 2008/881/ES (2) podpisan v imenu Evropske skupnosti in njenih držav članic v Luxembourgu, dne 13. oktobra 2008, s pridržkom njegove poznejše sklenitve.

               (2)

               Protokol bi bilo treba odobriti –

         SKLENIL:
   Člen 1
   Protokol k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani in Kraljevino Maroko na drugi zaradi pristopa Republike Bolgarije in Romunije k Evropski uniji se odobri v imenu Evropske skupnosti in njenih držav članic.
   Besedilo Protokola je priloženo temu sklepu (3).
   Člen 2
   Predsednik Sveta v imenu Skupnosti in njenih držav članic deponira listine iz člena 8 Protokola.

      V Bruslju, 16. februarja 2009

            Za Svet

            Predsednik

         O. LIŠKA

      (1)  Privolitev z dne 16. decembra 2008 (še ni objavljena v Uradnem listu).

      (2)  UL L 324, 3.12.2008, str. 1.

      (3)  Glej UL L 324, 3.12.2008, str. 3.


title: Sklep Evropskega parlamenta (EU, Euratom) 2016/1469 z dne 28. aprila 2016 o zaključnem računu za splošni proračun Evropske unije za proračunsko leto 2014, oddelek III – Komisija

text:
               14.9.2016

               SL

               Uradni list Evropske unije

               L 246/132

         SKLEP EVROPSKEGA PARLAMENTA (EU, EURATOM) 2016/1469
   z dne 28. aprila 2016
   o zaključnem računu za splošni proračun Evropske unije za proračunsko leto 2014, oddelek III – Komisija
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2014 (1),

               —

               ob upoštevanju konsolidiranega zaključnega računa Evropske unije za proračunsko leto 2014 (COM(2015) 377 – C8-0199/2015) (2),

               —

               ob upoštevanju poročila Komisije o nadaljnjem ukrepanju na podlagi razrešnice za proračunsko leto 2013 (COM(2015) 505) in delovnih dokumentov služb Komisije, priloženih temu poročilu (SWD(2015) 194, SWD(2015) 195),

               —

               ob upoštevanju sporočila Komisije z dne 3. junija 2015 z naslovom „Zbirno poročilo o dosežkih Komisije pri upravljanju v letu 2014“ (COM(2015) 279) in njegovih prilog,

               —

               ob upoštevanju letnega poročila Komisije o oceni financ Unije glede na dosežene rezultate (COM(2015) 313) in delovnih dokumentov služb Komisije, priloženih temu poročilu (SWD(2015) 124, SWD(2015) 125),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2014 (COM(2015) 441), in delovnega dokumenta služb Komisije, ki mu je priložen (SWD(2015) 170),

               —

               ob upoštevanju letnega poročila Računskega sodišča glede izvrševanja proračuna za proračunsko leto 2014 z odgovori institucij (3) in posebnih poročil Računskega sodišča,

               —

               ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice Komisiji glede izvrševanja proračuna za proračunsko leto 2014 (05583/2016 – C8-0042/2016),

               —

               ob upoštevanju priporočila Sveta z dne 12. februarja 2016 o podelitvi razrešnice izvajalskim agencijam glede izvrševanja proračuna za proračunsko leto 2014 (05585/2016 – C8-0040/2016),

               —

               ob upoštevanju členov 317, 318 in 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), in zlasti členov 14(2) in 14(3),

               —

               ob upoštevanju člena 93 in Priloge V Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A8-0140/2016),

               1.

               odobri zaključni račun za splošni proračun Evropske unije za proračunsko leto 2014;

               2.

               navaja svoje pripombe v resoluciji, ki je del sklepov o razrešnici glede izvrševanja splošnega proračuna Evropske unije za proračunsko leto 2014, oddelek III – Komisija in izvajalske agencije, ter v resoluciji z dne 28. aprila 2016 o posebnih poročilih Evropskega računskega sodišča v okviru razrešnice Komisiji za proračunsko leto 2014 (8);

               3.

               naroči svojemu predsedniku, naj ta sklep posreduje Svetu, Komisiji in Računskemu sodišču, nacionalnim parlamentom ter nacionalnim in regionalnim revizijskim institucijam držav članic in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 51, 20.2.2014.

      (2)  UL C 377, 13.11.2015, str. 1.

      (3)  UL C 373, 10.11.2015, str. 1.

      (4)  UL C 377, 13.11.2015, str. 146.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  Sprejeta besedila z navedenega dne, P8_TA(2016)0148 (glej stran 91 tega Uradnega lista).


title: 2004/716/ES: Sklep Evropskega parlamenta z dne 21. aprila 2004 o podelitvi razrešnice direktorju Evropskega centra za spremljanje drog in zasvojenosti z drogami glede izvrševanja njegovega proračuna za proračunsko leto 2002

text:
               21.4.2004

               SL

               Uradni list Evropske unije

               L 330/10

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice direktorju Evropskega centra za spremljanje drog in zasvojenosti z drogami glede izvrševanja njegovega proračuna za proračunsko leto 2002
   (2004/716/ES)

    ---documentbreak---

               21.4.2004

               SL

               Uradni list Evropske unije

               L 330/10

         RESOLUCIJA
   Evropskega parlamenta s pripombami na Sklep o podelitvi razrešnice direktorju Evropskega centra za spremljanje drog in zasvojenosti z drogami glede izvrševanja njegovega proračuna za proračunsko leto 2002


title: Sklep Sveta z dne 13. marca 1989 o sklenitvi Drugega dodatnega protokola k Sporazumu med Evropsko gospodarsko skupnostjo in Švicarsko konfederacijo neposredno po pristopu Kraljevine Španije in Portugalske republike k Skupnosti

text:
Pomembno pravno obvestilo

|

31989D0333

Uradni list L 136 , 19/05/1989 str. 0021 - 0021 finska posebna izdaja: poglavje 11 zvezek 15 str. 0091  švedska posebna izdaja: poglavje 11 zvezek 15 str. 0091

		Sklep svetaz dne 13. marca 1989o sklenitvi Drugega dodatnega protokola k Sporazumu med Evropsko gospodarsko skupnostjo in Švicarsko konfederacijo neposredno po pristopu Kraljevine Španije in Portugalske republike k Skupnosti(89/333/EGS)SVET EVROPSKIH SKUPNOSTI JE –ob upoštevanju Pogodbe o ustanovitvi Evropske gospodarske skupnosti, in zlasti člena 113 te pogodbe,ob upoštevanju priporočila Komisije,ker se je na podlagi Uredbe (EGS) št. 839/88 [1] pobiranje carin, ki jih Skupnost deseterice uporablja za uvoz nekaterih izdelkov iz Španije in Portugalske, popolnoma opustilo, ko so te carine znašale samo še 2 % ali manj;ker je treba skleniti Drugi dodatni protokol k Sporazumu med Evropsko gospodarsko skupnostjo in Švicarsko konfederacijo [2], podpisanemu v Bruslju 22. julija 1972, da bi se določila popolna opustitev dajatev za izdelke, ki jih pokriva Sporazum, in ki se uvozijo v Švico iz Španije, kadar takšne dajatve znašajo samo še 2 % ali manj,SKLENIL:Člen 1Drugi dodatni protokol k Sporazumu med Evropsko gospodarsko skupnostjo in Švicarsko konfederacijo neposredno po pristopu Kraljevine Španije in Portugalske republike k Skupnosti se odobri v imenu Skupnosti.Besedilo Protokola je priloženo temu sklepu.Člen 2Predsednik Sveta da uradno obvestilo, predvideno v členu 3 Protokola [3].Člen 3Ta sklep začne veljati dan po objavi v Uradnem listu Evropskih skupnosti.V Bruslju, 13. marca 1989Za SvetPredsednikC. Solchaga Catalan[1] UL L 87, 31.3.1988, str. 1.[2] UL L 300, 31.12.1972, str. 189.[3] Datum začetka veljavnosti Protokola bo v Uradnem listu Evropskih skupnosti objavil generalni sekretariat Sveta.--------------------------------------------------


title: Sklep Evropskega parlamenta in Sveta (EU) 2016/1857 z dne 11. oktobra 2016 o uporabi Evropskega sklada za prilagoditev globalizaciji (na podlagi vloge iz Finske – EGF/2016/001 FI/Microsoft)

text:
               20.10.2016

               SL

               Uradni list Evropske unije

               L 284/23

         SKLEP EVROPSKEGA PARLAMENTA IN SVETA (EU) 2016/1857
   z dne 11. oktobra 2016
   o uporabi Evropskega sklada za prilagoditev globalizaciji (na podlagi vloge iz Finske – EGF/2016/001 FI/Microsoft)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je namenjen podpori delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, ter za samozaposlene osebe, ki so iz istih razlogov opustile dejavnost, pa tudi za pomoč pri njihovi ponovni vključitvi na trg dela.

               (2)

               Sredstva ESPG ne smejo preseči najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Finska je 11. marca 2016 vložila vlogo za uporabo sredstev ESPG v zvezi z odpusti v podjetju Microsoft (Microsoft Mobile Oy) ter pri osmih dobaviteljih in proizvajalcih v poproizvodni fazi. Vloga je bila dopolnjena z dodatnimi informacijami, v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG v skladu s členom 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 5 364 000 EUR za vlogo, ki jo je vložila Finska.

               (5)

               Da bi sredstva ESPG lahko čim prej uporabili, bi bilo treba ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Unije za proračunsko leto 2016 se iz Evropskega sklada za prilagoditev globalizaciji uporabi znesek 5 364 000 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 11. oktobra 2016.

      V Bruslju, 11. oktobra 2016

            Za Evropski parlament

            Predsednik

         M. SCHULZ

            Za Svet

            Predsednik

         I. KORČOK

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: 2014/620/EU: Sklep Evropskega parlamenta z dne 3. aprila 2014 o zaključnem računu Agencije za evropski GNSS za proračunsko leto 2012

text:
               5.9.2014

               SL

               Uradni list Evropske unije

               L 266/310

         SKLEP EVROPSKEGA PARLAMENTA
   z dne 3. aprila 2014
   o zaključnem računu Agencije za evropski GNSS za proračunsko leto 2012
   (2014/620/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije za evropski GNSS za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Agencije za evropski GNSS za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o ustanovitvi Agencije za evropski GNSS (4), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0223/2014),

               1.

               odobri zaključni račun Agencije za evropski GNSS za proračunsko leto 2012;

               2.

               naroči svojemu predsedniku, naj ta sklep posreduje izvršnemu direktorju Agencije za evropski GNSS, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 261.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 276, 20.10.2010, str. 11.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta z dne 2. decembra 2013 o imenovanju članov in nadomestnih članov upravnega odbora Evropske agencije za varnost in zdravje pri delu

text:
               10.12.2013

               SL

               Uradni list Evropske unije

               C 360/8

         SKLEP SVETA
   z dne 2. decembra 2013
   o imenovanju članov in nadomestnih članov upravnega odbora Evropske agencije za varnost in zdravje pri delu
   2013/C 360/07
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1) ter zlasti člena 8 Uredbe,
   ob upoštevanju seznamov predlogov za imenovanje, ki so jih vlade držav članic ter organizacije delojemalcev in delodajalcev predložile Svetu,
   ob upoštevanju seznamov članov in nadomestnih članov Svetovalnega odbora za varnost in zdravje pri delu,
   ob upoštevanju naslednjega:

               (1)

               Svet je s Sklepom z dne 22. novembra 2010 (2) imenoval člane in nadomestne člane upravnega odbora Evropske agencije za varnost in zdravje pri delu za obdobje od 8. novembra 2010 do 7. novembra 2013.

               (2)

               Člani in nadomestni člani upravnega odbora Evropske agencije za varnost in zdravje pri delu bi morali biti imenovani za obdobje treh let –

         SPREJEL NASLEDNJI SKLEP:
   Člen 1
   Za obdobje, ki se izteče 7. novembra 2016, se za člane in nadomestne člane upravnega odbora Evropske agencije za varnost in zdravje pri delu imenujejo:
   I.   PREDSTAVNIKI VLAD

               Država

               Člani

               Nadomestni člani

               Belgija

               Jan BATEN

               Véronique CRUTZEN

               Bolgarija

               Darina KONOVA

               Vaska SEMERDŽIJEVA

               Češka

               Jaroslav HLAVÍN

               Anežka SIXTOVÁ

               Danska

               Charlotte SKJOLDAGER

               Annemarie KNUDSEN

               Nemčija

               Kai SCHÄFER

               Ellen ZWINK

               Estonija

               Kristel PLANGI

               Rein REISBERG

               Irska

               Margaret LAWLOR

               Paula GOUGH

               Grčija

               Antonios CHRISTODOULOU

               Stamatia PISIMISI

               Hrvaška

               Zdravko MURATTI

               Inga ŽIC

               Španija

               María Dolores LIMÓN TAMÉS

               Mario GRAU RÍOS

               Francija

               Sophie BARON

               Olivier MEUNIER

               Italija

               Paolo ONELLI

               Carla ANTONUCCI

               Ciper

               Anastassios YIANNAKI

               Aristodemos ECONOMIDES

               Latvija

               Renārs LŪSIS

               Jolanta GEDUŠA

               Litva

               Aldona SABAITIENĖ

               Vilija KONDROTIENĖ

               Luksemburg

               Robert HUBERTY

               Raoul SCHMIDT

               Madžarska

               Malta

               Mark GAUCI

               Vincent ATTARD

               Nizozemska

               Rob TRIEMSTRA

               Martin G. DEN HELD

               Avstrija

               Gertrud BREINDL

               Anna RITZBERGER-MOSER

               Poljska

               Danuta KORADECKA

               Daniel Andrzej PODGÓRSKI

               Portugalska

               Antόnio SANTOS

               Carlos PEREIRA

               Romunija

               Niculae VOINOIU

               Marian TĂNASE

               Slovenija

               Tatjana PETRIČEK

               Jože HAUKO

               Slovaška

               Laurencia JANČUROVÁ

               Eleonόra FABIÁNOVÁ

               Finska

               Leo SUOMAA

               Wiking HUSBERG

               Švedska

               Mikael SJÖBERG

               Per EWALDSSON

               Združeno kraljestvo

               Clive FLEMING

               Stuart BRISTOW

   II.   PREDSTAVNIKI ORGANIZACIJ DELOJEMALCEV

               Država

               Člani

               Nadomestni člani

               Belgija

               François PHILIPS

               Herman FONCK

               Bolgarija

               Aleksander ZAGOROV

               Ivan KOKALOV

               Češka

               Miroslav KOSINA

               Radka SOKOLOVÁ

               Danska

               Jan KAHR FREDERIKSEN

               Stephan AGGER

               Nemčija

               Estonija

               Argo SOON

               Aija MAASIKAS

               Irska

               Sylvester CRONIN

               Esther LYNCH

               Grčija

               Andreas STOIMENIDIS

               Ioannis ADAMAKIS

               Hrvaška

               Gordana PALAJSA

               Marko PALADA

               Španija

               Pedro J. LINARES

               Marisa RUFINO

               Francija

               Italija

               Marco LUPI

               Sebastiano CALLERI

               Ciper

               Latvija

               Ziedonis ANTAPSONS

               Mārtiņš PUŽULS

               Litva

               Luksemburg

               Serge SCHIMOFF

               Marcel GOEREND

               Madžarska

               Károly GYÖRGY

               Szilárd SOMLAI

               Malta

               Anthony CASARU

               Joseph CARABOTT

               Nizozemska

               H. VAN STEENBERGEN

               Sonja BALJEU

               Avstrija

               Julia NEDJELIK-LISCHKA

               Alexander HEIDER

               Poljska

               Dariusz GOC

               Marzena FLIS

               Portugalska

               Fernando José MACHADO GOMES

               Romunija

               Corneliu CONSTANTINOAIA

               Adrian CLIPII

               Slovenija

               Slovaška

               Bohuslav BENDÍK

               Alexander ŤAŽÍK

               Finska

               Erkki AUVINEN

               Paula ILVESKIVI

               Švedska

               Christina JÄRNSTEDT

               Združeno kraljestvo

               Hugh ROBERTSON

   III.   PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Belgija

               Kris DE MEESTER

               Thierry VANMOL

               Bolgarija

               Gjorgi STOEV

               Češka

               Karel PETRŽELKA

               Martin RÖHRICH

               Danska

               Christina SODE HASLUND

               Nemčija

               Eckhard METZE

               Stefan ENGEL

               Estonija

               Marek SEPP

               Marju PEÄRNBERG

               Irska

               Theresa DOYLE

               Carl ANDERS

               Grčija

               Christos KAVALOPOULOS

               Pavlos KYRIAKONGONAS

               Hrvaška

               Nenad SEIFERT

               Admira RIBIČIĆ

               Španija

               Marina GORDON ORTIZ

               Francija

               Italija

               Fabiola LEUZZI

               Ciper

               Polyvios POLYVIOU

               Emilios MICHAEL

               Latvija

               Litva

               Luksemburg

               François ENGELS

               Pierre BLAISE

               Madžarska

               Malta

               Nizozemska

               W.M.J.M VAN MIERLO

               R. VAN BEEK

               Avstrija

               Christa SCHWENG

               Ms Julia ENZELSBERGER

               Poljska

               Portugalska

               Manuel Marcelino PENA COSTA

               Luís HENRIQUE

               Romunija

               Ovidiu NICOLESCU

               Octavian Alexandru BOJAN

               Slovenija

               Igor ANTAUER

               Slovaška

               Rόbert MEITNER

               Finska

               Jan SCHUGK

               Rauno TOIVONEN

               Švedska

               Bodil MELLBLOM

               Cecilia ANDERSSON

               Združeno kraljestvo

               Lena TOCHTERMANN

               Hannah MURPHY

         Člen 2
   Svet bo še neimenovane člane in nadomestne člane imenoval pozneje.
   Člen 3
   Ta sklep začne veljati na dan sprejetja.

      V Bruslju, 2. decembra 2013

            Za Svet

            Predsednik

         E. GUSTAS

      (1)  UL L 216, 20.8.1994, str. 1.

      (2)  UL C 322, 27.11.2010, str. 3.


title: Sklep Sveta 2004/924/SZVP z dne 22. novembra 2004 o sklenitvi Sporazuma med Evropsko unijo in Gruzijo o statusu in dejavnostih misije Evropske unije za krepitev pravne države v Gruziji, EUJUST THEMIS

text:
               30.12.2004

               SL

               Uradni list Evropske unije

               L 389/41

         SKLEP SVETA 2004/924/SZVP
   z dne 22. novembra 2004
   o sklenitvi Sporazuma med Evropsko unijo in Gruzijo o statusu in dejavnostih misije Evropske unije za krepitev pravne države v Gruziji, EUJUST THEMIS
   SVET EVROPSKE UNIJE JE –
   ob upoštevanju Pogodbe o ustanovitvi Evropske unije in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 28. junija 2004 sprejel Skupni ukrep 2004/523/SZVP o misiji Evropske unije za krepitev pravne države v Gruziji, EUJUST THEMIS (1).

               (2)

               V členu 7 Skupnega ukrepa je določeno, da se status osebja misije EUJUST THEMIS v Gruziji, vključno s privilegiji, imunitetami in dodatnimi jamstvi, potrebnimi za dokončanje in tekoče izvajanje misije EUJUST THEMIS, dogovori v skladu s postopkom iz člena 24 Pogodbe o Evropski uniji.

               (3)

               Generalni sekretar/visoki predstavnik za skupno zunanjo in varnostno politiko, ki pomaga predsedstvu, je v skladu s pooblastilom Sveta z dne 28. junija 2004 o začetku pogajanj v imenu predsedstva, s pogajanji dosegel sporazum z vlado Gruzije o statusu in dejavnostih EUJUST THEMIS.

               (4)

               Ne glede na člen 10(4) Sporazuma je pri naročilih blaga in storitev za EUJUST THEMIS treba upoštevati načela preglednosti, sorazmernosti, enakega obravnavanja in nediskriminacije.

               (5)

               Ta sporazum je treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Gruzijo o statusu in dejavnostih misije Evropske unije za krepitev pravne države v Gruziji, EUJUST THEMIS, se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta se pooblasti za imenovanje osebe(-), pooblaščene(-ih) za podpis Sporazuma, ki zavezuje Evropsko unijo.
   Člen 3
   Ta sklep se uveljavi z dnem sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 22. novembra 2004

            Za Svet

            Predsednik

         B. R. BOT

      (1)  UL L 228, 29.6.2004, str. 21.
   PREVOD
   SPORAZUM
   med Evropsko unijo in Gruzijo o statusu in dejavnostih misije Evropske unije za krepitev pravne države v Gruziji, EUJUST THEMIS
   EVROPSKA UNIJA, v nadaljevanju „EU“,
   na eni strani in
   GRUZIJA, v nadaljevanju „pogodbenica gostiteljica“,
   na drugi strani,
   v nadaljevanju skupaj „pogodbenici“,
   STA SE OB UPOŠTEVANJU –

               (1)

               pisma predsednika vlade pogodbenice gostiteljice, Zhvania, z dne 3. junija 2004, v katerem vabi EU k ustanovitvi misije za krepitev pravne države in pripravi ustreznih dogovorov med vlado pogodbenice gostiteljice in EU,

               (2)

               odgovora generalnega sekretarja/visokega predstavnika za skupno zunanjo in varnostno politiko z dne 30. junija 2004 o sprejetju povabila,

               (3)

               sprejetja s strani Sveta Evropske unije Skupnega ukrepa 2004/523/SZVP z dne 28. junija 2004 o misiji EU za krepitev pravne države v pogodbenici gostiteljici, EUJUST THEMIS,

               (4)

               trajanja misije EUJUST THEMIS, predvidoma 12 mesecev,

               (5)

               Sporazuma o partnerstvu in sodelovanju med pogodbenico gostiteljico in Evropskimi skupnostmi in njihovimi državami članicami, podpisanega 22. aprila 1996, ki vsebuje določbe o sodelovanju na področju demokracije, pravne države, človekovih pravic in temeljnih svoboščin,

               (6)

               dejstva, da namen privilegijev in imunitet, kakor jih predvideva ta sporazum, ni služenje koristim posameznikov, ampak zagotavljanje učinkovitega izvajanja misije EU –

         DOGOVORILI O NASLEDNJEM:
   Člen 1
   Področje uporabe in opredelitve
   1.   Določbe tega sporazuma in vse obveznosti pogodbenice gostiteljice ali vsi privilegiji, imunitete, olajšave ali posebne ugodnosti, dodeljene misiji EUJUST THEMIS ali osebju EUJUST THEMIS, se uporabljajo samo na ozemlju pogodbenice gostiteljice.
   2.   Za namene tega sporazuma se uporabljajo naslednje opredelitve:

               (a)

               „EUJUST THEMIS“ pomeni misijo Evropske unije za krepitev pravne države v pogodbenici gostiteljici, ki jo je Svet Evropske unije ustanovil s Skupnim ukrepom 2004/523/SZVP z dne 28. junija 2004, skupaj z njenimi sestavnimi deli, sedežem in osebjem, razporejenim na ozemlju pogodbenice gostiteljice in podrejenim EUJUST THEMIS.

               (b)

               „Vodja misije“ pomeni vodjo misije EUJUST THEMIS, ki ga imenuje Svet Evropske unije.

               (c)

               „Osebje EUJUST THEMIS“ pomeni vodjo misije, osebje, ki ga dodelijo države članice EU in institucije EU, ter mednarodno osebje, pogodbeno zaposleno pri EUJUST THEMIS, razporejeno z namenom priprave, podpore in izvajanja misije, ki ne vključuje pogodbenih dobaviteljev ali lokalnega osebja.

               (d)

               „Sedež“ pomeni glavni sedež EUJUST THEMIS v Tbilisiju.

               (e)

               „Država pošiljateljica“ pomeni vsako državo članico EU, ki svoje osebje dodeli EUJUST THEMIS.

               (f)

               „Prostori“ pomenijo vse zgradbe, naprave in zemljišča za izvajanje dejavnosti EUJUST THEMIS ter za nastanitev osebja EUJUST THEMIS.

         Člen 2
   Splošne določbe
   1.   EUJUST THEMIS in osebje EUJUST THEMIS spoštujeta zakone in predpise pogodbenice gostiteljice in se vzdržita vsakršnih dejanj ali dejavnosti, ki niso združljive z nepristranskim in mednarodnim značajem njihovih dolžnosti ali niso dosledne glede na določbe tega sporazuma.
   2.   EUJUST THEMIS svoje funkcije v okviru tega sporazuma izvršuje avtonomno. Pogodbenica gostiteljica spoštuje enotni in mednarodni značaj EUJUST THEMIS.
   3.   Vodja misije uradno obvesti vlado pogodbenice gostiteljice o kraju svojega sedeža.
   4.   Vodja misije z ustreznim seznamom, ki ga predloži Ministrstvu za zunanje zadeve pogodbenice gostiteljice, redno in pravočasno obvešča vlado gostiteljice o številu, imenih in državljanstvu osebja EUJUST THEMIS, ki se nahaja na ozemlju pogodbenice gostiteljice.
   Člen 3
   Razpoznavnost
   1.   Člani osebja EUJUST THEMIS dobijo in se izkažejo z izkaznico EUJUST THEMIS, ki jo morajo vedno nositi s seboj. Pristojnim organom pogodbenice gostiteljice se pošlje vzorec izkaznice EUJUST THEMIS.
   2.   Ministrstvo za zunanje zadeve pogodbenice gostiteljice članom osebja EUJUST THEMIS priskrbi diplomatske izkaznice v skladu z njihovim statusom, kakor je določeno v členu 6.
   3.   EUJUST THEMIS lahko razvije zastavo EU na svojem glavnem sedežu in drugje, samo ali skupaj z zastavo pogodbenice gostiteljice, glede na odločitev, ki jo sprejme vodja misije.
   Člen 4
   Prehodi meje, gibanje in prisotnost na ozemlju pogodbenice gostiteljice
   1.   Osebje EUJUST THEMIS in sredstva ter prevozna sredstva EUJUST THEMIS prečkajo mejo pogodbenice gostiteljice na uradnih mejnih prehodih in v mednarodnih zračnih koridorjih.
   2.   Pogodbenica gostiteljica misiji EUJUST THEMIS in osebju EUJUST THEMIS olajša vstop na in izstop z ozemlja pogodbenice gostiteljice. Z izjemo pregleda potnih listin ob vstopu na in izstopu iz ozemlja pogodbenice gostiteljice, se za osebje EUJUST THEMIS z diplomatsko izkaznico ne uporabljajo predpisi o potnih listinah, vizumih in priseljevanju niti kakšna druga oblika nadzora v zvezi s priseljevanjem.
   3.   Za osebje EUJUST THEMIS se ne uporabljajo predpisi pogodbenice gostiteljice o registraciji in nadzoru tujcev, vendar to osebje ni upravičeno do pridobitve kakršnih koli pravic v zvezi s stalnim prebivališčem ali bivališčem na ozemlju pogodbenice gostiteljice.
   4.   Za sredstva in transportna sredstva EUJUST THEMIS, ki v podporo misiji vstopajo na, prehajajo preko ali zapuščajo ozemlje pogodbenice gostiteljice, EUJUST THEMIS izda potrdilo o oprostitvi s spremnim seznamom inventarja. Omenjena sredstva so oproščena predložitve vsakršne carinske dokumentacije. Kopija potrdila se preda pristojnim organom ob vstopu na ali izstopu iz ozemlja pogodbenice gostiteljice. O formatu potrdila se dogovorita EUJUST THEMIS in pristojni organi pogodbenice gostiteljice.
   5.   V zvezi z zahtevami glede dovoljenj in registracije za vozila in zrakoplove, ki se uporabljajo v podporo misiji, se, če je to potrebno, sklenejo dodatni dogovori, predvideni v členu 16.
   6.   Osebje EUJUST THEMIS lahko vozi motorna vozila na ozemlju pogodbenice gostiteljice pod pogojem, da ima veljavno nacionalno vozniško dovoljenje. Pogodbenica gostiteljica brez plačila dajatev ali pristojbin za veljavna priznava vozniška dovoljenja ali dovolilnice, ki so bila(-e) izdana(-e) EUJUST THEMIS.
   7.   EUJUST THEMIS in osebje EUJUST THEMIS imata skupaj z vozili, zrakoplovi ali drugimi prevoznimi sredstvi, opremo in potrebščinami pravico do svobodnega in neoviranega gibanja po vsem ozemlju pogodbenice gostiteljice, vključno z njenim zračnim prostorom. Po potrebi se lahko sklenejo tehnični dogovori v skladu s členom 16.
   8.   Osebje EUJUST THEMIS in lokalno osebje, zaposleno pri EUJUST THEMIS, na svojih službenih poteh za namene misije, lahko uporablja ceste, mostove in letališča brez plačila carin, pristojbin, cestnin, dajatev ali drugih stroškov, pri čemer so izvzeta plačila za opravljene posebne storitve.
   Člen 5
   Imunitete in privilegiji EUJUST THEMIS
   1.   EUJUST THEMIS se dodeli status, ki je po Dunajski konvenciji o diplomatskih odnosih z dne 18. aprila 1961, (v nadaljevanju „Dunajska konvencija“) enakovreden statusu diplomatske misije.
   2.   Lastnina, finančna sredstva in sredstva misije EUJUST THEMIS uživajo imuniteto pred kazensko, civilno in upravno jurisdikcijo pogodbenice gostiteljice v skladu z Dunajsko konvencijo.
   3.   Prostori EUJUST THEMIS so nedotakljivi. Uslužbencem pogodbenice gostiteljice je vstop v omenjene prostore prepovedan, razen s privoljenjem vodje misije.
   4.   Prostori EUJUST THEMIS, njihova oprema in druga pripadajoča sredstva, kakor tudi prevozna sredstva, ne smejo biti predmet preiskav, zasegov, zaplemb ali izvršb.
   5.   Arhiv in dokumentacija EUJUST THEMIS sta nedotakljiva ob vsakem času.
   6.   Korespondenca EUJUST THEMIS ima status, ki je po Dunajski konvenciji enakovreden uradni korespondenci.
   7.   Pogodbenica gostiteljica dovoli vnos za misijo EUJUST THEMIS potrebnih predmetov in dopusti oprostitev plačila carin, davkov in povezanih dajatev, z izjemo stroškov za skladiščenje, prevoze in podobne storitve.
   8.   Za uvoženo blago in storitve ter prostore, če služijo namenom EUJUST THEMIS, je EUJUST THEMIS oproščena plačila vseh nacionalnih in občinskih pristojbin, davkov ali podobnih dajatev. V zvezi s kupljenim blagom in storitvami o katerih se je sklenila pogodba na domačem trgu, pod pogojem, da so namenjene misiji EUJUST THEMIS, pogodbenica gostiteljica EUJUST THEMIS izvzame od ali ji povrne plačila vseh nacionalnih in občinskih pristojbin in davkov, vključno z DDV, ter podobnih dajatev v skladu z zakoni pogodbenice gostiteljice.
   Člen 6
   Imunitete in privilegiji osebja EUJUST THEMIS
   1.   Osebju EUJUST THEMIS se dodelijo vsi privilegiji in imunitete, ki so po Dunajski konvenciji enakovredni privilegijem in imunitetam diplomatov in po kateri države članice EU uživajo prednost jurisdikcije. Ti privilegiji in imunitete se osebju EUJUST THEMIS dodelijo za čas izvajanja njihove misije in pozneje v zvezi z uradnimi dejanji, izvršenimi predhodno v okviru izvajanja njihove misije.
   2.   Generalni sekretar/visoki predstavnik EU z izrecnim privoljenjem pristojnega organa države pošiljateljice članom osebja EUJUST THEMIS odvzame imuniteto, kadar bi taka imuniteta ovirala potek pravice, imuniteta pa se lahko odvzame na način, ki ne škodi interesom EU.
   3.   Osebje EUJUST THEMIS ima pravico, da brez carine ali drugih omejitev uvaža ali izvaža predmete za svojo osebno uporabo. Osebje EUJUST THEMIS ima pravico, da brez carine ali količinskih omejitev kupuje ali izvaža predmete za svojo osebno uporabo; v zvezi s kupljenim blagom in storitvami na domačem trgu je osebje EUJUST THEMIS oproščeno plačila DDV in davkov v skladu z zakoni pogodbenice gostiteljice.
   4.   Člani osebja EUJUST THEMIS so v zvezi s prejemki in plačami, ki jih prejemajo na podlagi njihove zaposlitve, v pogodbenici gostiteljici oproščeni plačila dajatev in davkov. Če je katera koli oblika obdavčenja povezana s prebivanjem, se obdobja, ko je osebje, dodeljeno EUJUST THEMIS, in mednarodno osebje, ki ga misija EU zaposli na pogodbeni podlagi, v pogodbenici gostiteljici navzoče zaradi izvajanja svojih nalog, ne štejejo kot obdobja prebivanja.
   Člen 7
   Lokalno osebje, ki ga zaposli EUJUST THEMIS
   Lokalno osebje, ki ga zaposli EUJUST THEMIS in so državljani ali osebe s stalnim prebivališčem v pogodbenici gostiteljici, ima enakovreden status, kakor ga v skladu z Dunajsko konvencijo uživa lokalno zaposleno osebje v diplomatskih predstavništvih pogodbenice gostiteljice.
   Člen 8
   Varnost
   1.   Pogodbenica gostiteljica s svojimi lastnimi zmogljivostmi prevzema polno odgovornost za varnost osebja EUJUST THEMIS.
   2.   V ta namen pogodbenica gostiteljica sprejme vse potrebne ukrepe za zaščito, varstvo in varnost misije EUJUST THEMIS in osebja EUJUST THEMIS. O vseh posebnih določbah, ki jih predlaga pogodbenica gostiteljica, se je pred njihovim izvajanjem treba dogovoriti z vodjo misije. Pogodbenica gostiteljica dovoli in brezplačno podpira dejavnosti v zvezi z zdravniško evakuacijo osebja EUJUST THEMIS. Po potrebi se sklenejo dodatni dogovori iz člena 16.
   Člen 9
   Sodelovanje in dostop do informacij
   1.   Pogodbenica gostiteljica v vsem sodeluje z EUJUST THEMIS in osebjem EUJUST THEMIS ter daje svojo polno podporo.
   2.   Če se tako zahteva in je potrebno za izvedbo misije EUJUST THEMIS, pogodbenica gostiteljica poskrbi za učinkovit dostop osebja EUJUST THEMIS do:

               —

               zgradb, naprav, lokacij in uradnih vozil, ki so v pristojnosti pogodbenice gostiteljice,

               —

               dokumentacije, gradiva in informacij, ki so pod njenim nadzorom in so pomembni za mandat misije EUJUST THEMIS.

         Po potrebi se sklenejo dodatni dogovori iz člena 16.
   3.   Vodja misije in pogodbenica gostiteljica se redno posvetujeta in sprejemata ustrezne ukrepe za zagotovitev tesnih in vzajemnih povezav na vseh ustreznih ravneh.
   Člen 10
   Podpora pogodbenice gostiteljice in sklepanje pogodb
   1.   Pogodbenica gostiteljica je EUJUST THEMIS pripravljena nuditi pomoč pri iskanju primernih prostorov, če jo za to zaprosi.
   2.   Prostori, ki so v lasti pogodbenice gostiteljice, se po potrebi in če so na voljo zagotovijo brezplačno.
   3.   Pogodbenica gostiteljica v okviru svojih sredstev in zmogljivosti podpira in pomaga pri pripravi, vzpostavitvi, izvedbi in podpori misije, vključno s skupnimi prostori in opremo za strokovnjake EUJUST THEMIS.
   4.   EUJUST THEMIS si glede na potrebe misije v najširšem možnem obsegu prizadeva za najemanje storitev, blaga in osebja na lokalni ravni.
   Člen 11
   Umrli člani osebja EUJUST THEMIS
   1.   Vodja misije ima pravico poskrbeti in urediti potrebno za vrnitev v domovino umrlih članov osebja EUJUST THEMIS, skupaj z vso osebno lastnino umrle osebe.
   2.   Obdukcije umrlih članov osebja EUJUST THEMIS ni dovoljeno opravljati brez privolitve države pošiljateljice ali, v primeru mednarodnega osebja, države, katere državljan je umrli, ter brez prisotnosti predstavnika EUJUST THEMIS in/ali zadevne države.
   Člen 12
   Obveščanje
   EUJUST THEMIS ima pravico do neomejenega obveščanja po radijskih valovih (vključno s satelitskimi, mobilnimi ali ročnimi radijskimi napravami), telefoni, telegrafi, telefaksi in drugimi sredstvi.
   Člen 13
   Odškodninski zahtevki za primere smrti, poškodb, škode ali izgube
   1.   Države članice EU ali institucije EU niso dolžne povrniti zahtevkov, ki izhajajo iz dejavnosti v zvezi z nemiri med civilnim prebivalstvom, zaščito misije EU ali njenega osebja ali ki izhajajo iz izvajanja misije.
   2.   Vsi drugi zahtevki s področja civilnega prava, vključno z zahtevki pri EUJUST THEMIS zaposlenega lokalnega osebja, pri katerih misija ali kdo od njenih članov pomeni stranko v sporu in za katere sodišča pogodbenice gostiteljice po določbah tega sporazuma niso pristojna, se prek organov pogodbenice gostiteljice predložijo vodji misije in se obravnavajo na podlagi dodatnih ločenih dogovorov iz člena 16, pri čemer se določijo postopki za reševanje sporov in obravnavanje zahtevkov. Do rešitve zahtevka pride lahko samo po predhodnem privoljenju zadevne države.
   Člen 14
   Spori
   1.   Vsa vprašanja v zvezi z uporabo tega sporazuma obravnava mešana skupina za usklajevanje. To skupino sestavljajo predstavniki EUJUST THEMIS in pristojni organi pogodbenice gostiteljice.
   2.   Če ne pride do rešitve spora, spore v zvezi z razlago ali uporabo tega sporazuma pogodbenica gostiteljica in predstavniki EU rešujejo po diplomatski poti.
   Člen 15
   Druge določbe
   1.   Kadar se ta sporazum nanaša na imunitete, privilegije in pravice EUJUST THEMIS in osebja EUJUST THEMIS, je za njihovo izvajanje in spoštovanje odgovorna vlada pogodbenice gostiteljice prek delovanja ustreznih lokalnih organov pogodbenice gostiteljice.
   2.   Nobena določba tega sporazuma nima namena in je ni moč razlagati tako, da bi pomenila odstopanje od pravic, ki so državam članicam EU ali drugim državam, ki dajejo svoj prispevek k EUJUST THEMIS, ali njihovemu osebju priznane v drugih sporazumih.
   Člen 16
   Dodatni dogovori
   Vodja misije in upravni organi pogodbenice gostiteljice lahko sklenejo dodatne dogovore, ki bi lahko bili potrebni za izvajanje tega sporazuma.
   Člen 17
   Začetek veljavnosti in prenehanje
   1.   Ta sporazum začne veljati po pisnem uradnem obvestilu pogodbenic, da so bili izpolnjeni notranji pogoji za začetek veljavnosti.
   2.   Spremeni se lahko na podlagi obojestranskega pisnega dogovora med pogodbenicama. Takšne spremembe začnejo veljati po pisnem uradnem obvestilu pogodbenic, da so bili izpolnjeni notranji pogoji za začetek veljavnosti.
   3.   Ta sporazum ostane v veljavi do končnega odhoda EUJUST THEMIS ali vsega njenega osebja.
   4.   Ta sporazum se lahko odpove s pisnim uradnim obvestilom drugi pogodbenici. Odpoved sporazuma učinkuje 60 dni po prejemu uradnega obvestila o odpovedi s strani druge pogodbenice.
   5.   Prenehanje ali odpoved tega sporazuma ne vpliva na pravice ali obveznosti, ki izhajajo iz izvrševanja tega sporazuma pred njegovim prenehanjem ali odpovedjo.

      V Tbilisiju, 3. decembra 2004 v dveh izvirnikih v angleškem jeziku

          Za Evropsko unijo

         Za Gruzijo


title: Sklep Evropskega parlamenta (EU) 2016/2152 z dne 27. oktobra 2016 o razrešnici glede izvrševanja splošnega proračuna Evropske unije za proračunsko leto 2014, oddelek II – Evropski svet in Svet

text:
               8.12.2016

               SL

               Uradni list Evropske unije

               L 333/50

         SKLEP EVROPSKEGA PARLAMENTA (EU) 2016/2152
   z dne 27. oktobra 2016
   o razrešnici glede izvrševanja splošnega proračuna Evropske unije za proračunsko leto 2014, oddelek II – Evropski svet in Svet
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2014 (1),

               —

               ob upoštevanju konsolidiranega zaključnega računa Evropske unije za proračunsko leto 2014 (COM(2015)377 – C8-0201/2015) (2),

               —

               ob upoštevanju letnega poročila Računskega sodišča glede izvrševanja proračuna za proračunsko leto 2014 z odgovori institucij (3),

               —

               ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju sklepa z dne 28. aprila 2016 (5) o odlogu podelitve razrešnice za proračunsko leto 2014, kot tudi priložene resolucije,

               —

               ob upoštevanju členov 314(10), 317, 318 in 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (6), zlasti členov 55, 99, 164, 165 in 166,

               —

               ob upoštevanju člena 94 in Priloge V Poslovnika,

               —

               ob upoštevanju drugega poročila Odbora za proračunski nadzor (A8-0271/2016),

               1.

               ne podeli razrešnice generalnemu sekretarju Sveta glede izvrševanja proračuna Evropskega sveta in Sveta za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje Evropskemu svetu, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 51, 20.2.2014.

      (2)  UL C 377, 13.11.2015, str. 1.

      (3)  UL C 373, 10.11.2015, str. 1.

      (4)  UL C 377, 13.11.2015, str. 146.

      (5)  UL L 246, 14.9.2016, str. 20.

      (6)  UL L 298, 26.10.2012, str. 1.